text: Landmænd føler sig hængt ud
  10 april 2012 kl. 11.29
  I en ny reklamekampagne fra Arla undskyld på landmændenes vegne. Vi har ikke noget at undskylde, siger landmændene.
  I reklamen siger en ko:
  80 procent af Arlas udledning af drivhusgas kommer fra gården. Undskyld! Nu vil landmændene gøre noget ved det.
  - Vi har ikke noget at undskylde. En ko fordøjer jo på den måde, det kan vi ikke gøre noget ved. Sådan er en ko nu engang opfundet, siger formanden for Landsforeningen af Danske Mælkeproducenter, Kjartan Poulsen fra Outrup ved Varde, til dr.dk/p4.
  - Vi er sammen med svenskerne blandt de bedste i verden til at minimere udslippet af metan og co2 i forbindelse med landbrug og mælkeproduktion. Det er helt ude i skoven, at vi skal undskylde for det, siger Kjartan Poulsen.S
  